Návrh

zákon

z ..... 2004

ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 35/2002 Z. z. 

Národná rada Slovenskej republiky sa uzniesla na tomto zákone:

Čl. I

1. V poznámke pod čiarou k odkazu 8 sa citácia „Zákon č. 119/1992 Zb. o cestovných náhradách v znení neskorších predpisov.“ nahrádza citáciou „Zákon č. 283/2002 Z. z. o cestovných náhradách.“.

2. V poznámke pod čiarou k odkazu 9 sa citácia „Zákon č. 563/1991 Zb. o  účtovníctve v  znení zákona  Národnej  rady Slovenskej republiky č. 272/1996 Z. z.“ nahrádza citáciou „Zákon č. 431/2002 Z. z. o účtovníctve.“.

3. V poznámke pod čiarou k odkazu 10 sa citácia
„ § 13   ods. 1  zákona   Národnej  rady   Slovenskej  republiky  č. 278/1993 Z.z.  o  správe  majetku   štátu  v  znení  zákona  Národnej rady Slovenskej republiky č. 374/1996 Z.z.
Zákon Slovenskej národnej rady  č. 138/1991 Zb. o majetku obcí  v znení neskorších predpisov.“ nahrádza citáciou
„ Zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov
Zákon č. 138/1991 Zb. o majetku obcí v znení neskorších predpisov
Zákon č. 446/2001 Z. z. o majetku vyšších územných celkov v znení zákona č. 521/2003 Z. z.“.

4. V § 29 ods. 3 sa slová „rozpočtu obce“ nahrádzajú slovami „rozpočtu územnej samosprávy“.

5. V § 29 ods. 4 sa slová „rozpočtu obce“ nahrádzajú slovami „rozpočtu územnej samosprávy“.

6. V § 31a odsek 2 znie: 

„(2) Prioritný majetok nemožno založiť, ani ho inak použiť na zabezpečenie záväzkov neziskovej organizácie alebo tretej osoby, nemožno ho predať ani darovať. Prioritný majetok možno prenechať do nájmu alebo výpožičky, ak touto  činnosťou nezisková organizácia účelnejšie využije  svoj  majetok  a nebude ohrozená kvalita, rozsah a dostupnosť všeobecne prospešných služieb na ktoré bola založená.“.

7. V § 31a sa za odsek 4 vkladajú odseky 5 a 6, ktoré znejú:
„(5) Ministerstvo hospodárstva Slovenskej republiky na žiadosť neziskovej organizácie predloží vláde Slovenskej republiky návrh na vydanie rozhodnutia o tom, že prioritný majetok alebo jeho časť stráca charakter  prioritného majetku.

(6) Súčasťou žiadosti neziskovej organizácie podľa odseku 5 je
a) rozpočet neziskovej organizácie na príslušný kalendárny rok,
b) ročná účtovná závierka a výročná správa za dva predchádzajúce kalendárne roky,
c) stav a pohyb majetku a záväzkov neziskovej organizácie, ku dňu podania žiadosti podľa odseku 5 a
d) dôvod, prečo nezisková organizácia žiada o vydanie rozhodnutia podľa odseku 5.“.

Čl. II

	Tento zákon nadobúda účinnosť 1. januára 2005.